En dreng fra Sjælland blev fredag varetægtsfængslet i 14 dage for et groft knivoverfald på en ung mand i Jomfru Ane Gade i Aalborg, oplyser politiet. Overfaldet skete nytårsnat ved indgangen til diskotek Gaslight. Offeret, en 20-årig mand fra Frederikshavn, blev ramt blandt andet i brystkassen. Hans venner bragte ham til sygehuset, hvorefter politiet blev alarmeret. Under volden tabte den 17-årige gerningsmand sin mobiltelefon, og derefter blev han sporet til sit hjem i Kirke Hyllinge. Tilsyneladende var det en enkelt ordveksling, som udløste knivoverfaldet.

Opsummering:
17-årig mand fra Sjælland, der stak 20-årig frederikshavner ned, fængslet i 14 dage